6.  โครงการในอนาคต (Future Plan)

กลุ่มบริษัทฯ มีแผนการดำเนินธุรกิจในกลุ่มธุรกิจต่างๆ ดังนี้

กลุ่มธุรกิจบริการและผลิตสื่อโฆษณา

กลุ่มบริษัทฯ โดยบริษัท แอปโซลูท อิมแพค จำกัด
(“AI”)ได้ลงนามร่วมกับสำนักงานคณะกรรมการอุดมศึกษาในบันทึกข้อตกลงความร่วมมือการสนับสนุนโครงการส่งเสริมการเผยแพร่ผลงานทางการศึกษาและองค์ความรู้อื่นสำหรับสถาบันอุดมศึกษา
(U-Network)โดยใช้เทคโนโลยีจอภาพผ่านเครือข่ายสารสนเทศเพื่อพัฒนาการศึกษา
โดยเป็นการให้สิทธิแก่ AI
โดยไม่มีกำหนดระยะเวลาสิ้นสุดในการใช้เครือข่ายเคเบิ้ลใยแก้วความเร็วสูง ( High Speed
Fiber Optic ) ซึ่งเชื่อมต่อระหว่างมหาวิทยาลัยทั่วประเทศโดย AI
สามารถถ่ายทอดกิจกรรมและประกาศต่างๆ เช่น การประกาศรับสมัครงาน
การแสดงผลงานของนักศึกษา กิจกรรมทางด้านวิชาการ และการแข่งขันกีฬา เป็นต้น
ผ่านเครือข่ายดังกล่าวนี้ โดย AI ไม่ต้องเสียค่าใช้จ่าย โดย AI
จะนำจอภาพไปติดตั้งตามสถานที่ต่างๆในมหาวิทยาลัย เช่น โรงอาหาร สหกรณ์ สนามกีฬา
และห้องประชุมเป็นต้น และจะเปิดจอภาพในช่วงพักทานอาหารหรือ พักระหว่างช่วงเวลาเรียน
โครงการดังกล่าวจะเป็นการร่วมมือกันระหว่าง สถานศึกษา และภาคเอกชน
ในการหาช่องทางให้นักศึกษาแสดงผลงานออกทางสื่อโทรทัศน์ และทาง AI
จะสามารถสร้างรายได้จากการแทรกสื่อโฆษณาผ่านทางจอภาพได้
นอกจากนี้บริษัทสามารถที่จะร่วมมือกับกลุ่มบริษัทฯ ในการเสนอกิจกรรมที่เป็นประโยชน์ เช่น
โครงการยูลีก ผ่านทางโครงการนี้ได้อีกด้วย โดย AI
มีเป้าหมายจะขยายการให้บริการสื่อโฆษณาในมหาวิทยาลัยดังกล่าวให้ติดตั้งเสร็จทั้งหมด 10
มหาวิทยาลัยภายในสิ้นปี 2550 นี้ ซึ่งโครงการนี้มีมูลค่าการลงทุนประมาณ 84.13 ล้านบาท
และจะสามารถรับรู้รายได้จากการบริการสื่อโฆษณาในมหาวิทยาลัยได้ภายในปี 2551

กลุ่มธุรกิจบริหารกิจกรรมและการส่งเสริมการตลาด

บริษัท อาดามัส เวิลด์ จำกัด วางแผนเป็นผู้นำในเรื่องของ CONTENT MANAGEMENT
โดยมีเป้าหมายในการพัฒนาบริษัท และบุคลากร สู่การสร้างสรรค์ผลงาน
และกิจกรรมที่ยิ่งใหญ่ระดับประเทศ ดังนี้

ด้านกีฬา

สนองความต้องการของแฟนบอลชาวไทยด้วยการคว้าลิขสิทธิ์การถ่ายทอดสด
ศึกฟุตบอลทัวร์นาเมนต์ยิ่งใหญ่แห่งเกาะอังกฤษ ศึกเอฟ เอ คัฟ ปี 2008 – 2012 รวม 4
ปีติดต่อกัน นอกจากนี้ยังได้รับลิขสิทธิ์การถ่ายทอดสดแมทช์สำคัญต่างๆ รวมกว่า 100 แมทช์ต่อฤดูกาล
เช่น ศึกคอมมูนิตี้ชิลด์ และศึกนัดสำคัญต่างๆ ของทีมชาติสิงโตคำราม

ด้านคอนเสิร์ต

เริ่มต้นด้วยกลุ่มบอยแบนด์ จากฝั่งเกาหลีที่กลับมาพร้อมกับอัลบั้มใหม่ของพวกเขา คือ 5 หนุ่มวง
Paran กับคอนเสิร์ตครั้งแรกในประเทศไทย
และส่งท้ายปลายปีด้วยมหกรรมคอนเสิร์ตสุดยิ่งใหญ่ฉลองความสัมพันธ์ 50 ปี ไทย-เกาหลี

“50 Years Anniversary Thailand-Korea Diplomatic Relationship Concert”
พบคาราวานซุปเปอร์สตาร์ศิลปินนักร้องชื่อดังจากประเทศเกาหลี กว่า 40 ชีวิต
ผสานพลังกับเหล่าศิลปินไทยบนเวทีเดียวกันในประเทศไทยเป็นครั้งแรก

ด้าน EVENT

มิถุนายน – พฤศจิกายน สร้างกิจกรรม สำหรับนักศึกษามหาวิทยาลัย
ให้ได้ใช้พลังความสามารถในทางสร้างสรรค์ของตนเองที่มีอยู่อย่างเต็มที่
และเพื่อเป็นศูนย์รวมแห่งการแสดงพลังความเป็นหนึ่งเดียวกันของนักศึกษามหาวิทยาลัย
ภายใต้โครงการที่มีชื่อว่า U’ Festival มหกรรมความสนุกสำหรับชาวมหาวิทยาลัย ที่จะสร้าง
เครือข่ายนักศึกษาทั่วประเทศผ่านกิจกรรมด้านกีฬา ด้านการแสดง และด้านความงาม

ด้านภาพยนตร์

สั่นสะเทือนโลกบนแผ่นฟิล์มอีกครั้งด้วยสองผลงานจาก ธนกร พงษ์สุวรรณ ผู้กำกับฯ
เลือดใหม่ที่มากไปด้วยฝีมือ จากผลงานจากภาพยนตร์โอปปาติกะ, X Man แฟนพันธ์เอ็กซ์, และ
FAKE พร้อมด้วยทีมงานมืออาชีพที่คร่ำหวอดอยู่ในวงการภาพยนตร์มาอย่างโชกโชนอย่าง อังเคิล
อดิเรก วัฏลีลา และสง่า ฉัตรชัยรุ่งเรือง โปรดิวเซอร์ และ เอ็กเซ็กคิวทีฟ โปรดิวเซอร์อันดับต้นๆ
ของเมืองไทยที่เคยควบคุมงานสร้างภาพยนตร์ระดับคุณภาพมาแล้วมากมาย เช่น ทวิภพ, บางระจัน,
ฟ้าทะลายโจร, บางกอกแดนเจอรัส เป็นต้น
มาครั้งนี้พวกเขามารวมตัวกันเพื่อสร้างปรากฎการณ์ใหม่บนโลกภาพยนตร์อีกครั้ง
กับภาพยนตร์สองเรื่อง สองสไตล์

FIREBALL : ภาพยนตร์ดราม่า แอ็คชั่น ไสตล์มันพันธุ์ดุ ที่ผสานเกมกีฬาบาสเก็ตบอล
กับศิลปะการต่อสู้อันดุเดือดและงดงามเข้าด้วยกัน เกิดเป็นภาพยนตร์แอ็คชั่นแนวใหม่ที่คุณจะต้องตะลึง

Make a wish : ภาพยนตร์โรแมนติก ดราม่า ที่บอกเล่าเรื่องราวของปาฏิหารย์ แห่งความรัก
และคำอธิษฐาน ผ่านคนสองคนที่หนึ่งคือหญิงผู้สูงค่า ส่วนอีกหนึ่งคือชายที่ยึดมั่นในความรัก
และเชื่อมั่นในคำอธิษฐาน